OpenLLM-France/wikimedia huggingface dataset:
# Oakland (Oklahoma)

Oakland és un poble dels Estats Units a l'estat d'Oklahoma. Segons el cens del 2000 tenia 674 habitants.

## Demografia

Segons el cens del 2000, Oakland tenia 674 habitants, 251 habitatges, i 174 famílies. La densitat de població era de 464,7 habitants per km².
Dels 251 habitatges en un 38,2% hi vivien nens de menys de 18 anys, en un 51,4% hi vivien parelles casades, en un 13,1% dones solteres, i en un 30,3% no eren unitats familiars. En el 27,5% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,27.
Per edats la població es repartia de la següent manera: un 30,3% tenia menys de 18 anys, un 8,6% entre 18 i 24, un 31,9% entre 25 i 44, un 18,2% de 45 a 60 i un 11% 65 anys o més.
L'edat mediana era de 31 anys. Per cada 100 dones de 18 o més anys hi havia 82,9 homes.
La renda mediana per habitatge era de 22.422 $ i la renda mediana per família de 28.875 $. Els homes tenien una renda mediana de 23.625 $ mentre que les dones 14.375 $. La renda per capita de la població era d'11.420 $. Entorn del 21,3% de les famílies i el 26,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Lois Griffiths

Lois Griffiths (Chagrin Falls, 27 de juny de 1899 - Skokie, 9 de novembre de 1981) va ser una matemàtica nord-americana.
Griffiths era filla d'un pastor protestant gal·lès emigrat a Amèrica el 1880 i d'una mestra d'escola. El mateix any de néixer la família es va traslladat a Jennings (Oklahoma) i el 1904 es va assentar definitivament a Seattle (Washington). Va estudiar a la universitat de Washington en la qual es va graduar el 1921 i va obtenir el màster el 1923. Els cursos següents va continuar els estudis a la universitat de Chicago en la qual va obtenir el doctorat el 1927, sota la direcció de Leonard Dickson. Immediatament va començar a donar classes a la universitat Northwestern a Evanston (Illinois) on va fer tota la seva carrera acadèmica fins a la seva jubilació el 1964, quedant com professora emèrita fins a la seva mort el 1981.
Griffiths és autora d'un conegut llibre sobre Introducció a la teoria de les equacions (1a edició el 1945) i d'un cert nombre d'articles científics, la majoria de ells sobre nombres poligonals.

## Referències

* ↑ Green i LaDuke, 2009, p. 189.
* ↑ Duren Jr., 1976, p. 248.
* ↑ Archibald, 1988, p. 185.
* ↑ Green i LaDuke, 2009, p. 190.
* ↑ Brown, 1949, p. 57-58.

## Bibliografia

* Archibald, Raymond Clare. A Semicentennial History of the American Mathematical Society, 1888-1938 (en anglès). American Mathematical Society, 1988. ISBN 9780821896778.
* Brown, T.A. «Review of Introduction to the Theory of Equations by Lois Wilfred Griffiths» (en anglès). The Mathematical Gazette, Vol. 33, Num. 303, 1949, pàg. 57-58. DOI: 10.2307/3608443. ISSN: 0025-5572.
* Duren Jr., W.L. «Graduate Student at Chicago in the Twenties» (en anglès). The American Mathematical Monthly, Vol. 83, Num. 4, 1976, pàg. 243-248. DOI: 10.1080/00029890.1976.11994088. ISSN: 0002-9890.
* Green, Judy; LaDuke, Jeanne. Pioneering Women in American Mathematics (en anglès). American Mathematical Society, 2009. ISBN 978-0-8218-4376-5.
* Mac Lane, Saunders. «Mathematics at the University of Chicago. A brief history.». A: Peter Duren (ed.). A Century of Mathematics in America, Part 2 (en anglès). American Mathematical Society, 1989, p. 127-154. ISBN 0-8218-0130-9.

## Enllaços externs

* O'Connor, John J.; Robertson, Edmund F. «Lois Griffiths» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Lois Wilfred Griffiths». Northwestern University. [Consulta: 3 març 2021]. (anglès)
# Nariyuki Masuda

Nariyuki Masuda, (en japonès: 増田 成幸, Sendai, 23 d'octubre de 1983) és un ciclista japonès, professional des del 2006 i actualment a l'equip Utsunomiya Blitzen.

## Palmarès

* 2014
** 1r a la Volta a Okinawa
* 2016
** 1r a la Volta a Hokkaidō i vencedor d'una etapa
** 1r a la Volta a Okinawa
* 2019
** Campió del Japó de contrarellotge
** 1r a la Volta a Okinawa
* 2021
** 1r a la Volta al Japó i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Okelousa

Els Okelousa són un poble amerindi que té el seu país d'origen al sud dels Estats Units al marge dret del riu Mississipi (Louisiana i Mississipi). El nom és pres de la paraula choctaw per a "aigua negra". Antigament potser foren una tribu poderosa. La seva població en 1541 ascendia a uns 10.000 individus en més de 90 llogarets, províncies que van ser habitades pels caluca, que és probablement és una forma curta d'Okelousa. El seu nombre serà va disminuir posteriorment, probablement per les guerres. Nicolas de la Salle va escriure el 1682 que juntament amb els houma van destruir una tercera tribu, però que seu nombre ja era reduït a uns centenars. La pèrdua de població els obligà a unir-se a les tribus chawasha i washa del sud del pantà de Louisiana, segons va informar el comerciant, explorador i soldat francès Jean-Baptiste Benard de La Harpe (1683- 1765). Finalment, a principis del segle xix, la seva població es va reduir a 100, i les restes s'uniren als seus antics aliats Houma. Els descendents podrien trobar-se entre els indis houma del baix Mississipi. Lingüística van pertànyer a la família de llengües muskogi.

## Enllaços externs

* Four Directions Institute: Okelousa Arxivat 2008-05-09 a Wayback Machine.
* Louisiana Tribe Index
* Louisiana Indian Tribes
# Okemah

Okemah és una ciutat dels Estats Units a l'estat d'Oklahoma. Segons el cens del 2000 tenia 3.038 habitants.

## Demografia

Segons el cens del 2000, Okemah tenia 3.038 habitants, 1.242 habitatges, i 763 famílies. La densitat de població era de 451,1 habitants per km².
Dels 1.242 habitatges en un 29,5% hi vivien nens de menys de 18 anys, en un 41,8% hi vivien parelles casades, en un 15% dones solteres, i en un 38,5% no eren unitats familiars. En el 35,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,4% tenia menys de 18 anys, un 8,9% entre 18 i 24, un 23,3% entre 25 i 44, un 19,9% de 45 a 60 i un 20,5% 65 anys o més.
L'edat mediana era de 37 anys. Per cada 100 dones de 18 o més anys hi havia 76,8 homes.
La renda mediana per habitatge era de 21.306 $ i la renda mediana per família de 26.659 $. Els homes tenien una renda mediana de 21.905 $ mentre que les dones 15.375 $. La renda per capita de la població era de 12.645 $. Entorn del 19,5% de les famílies i el 25,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Persones notables

* Woody Guthrie (1912 - 1967), cantant folk
* William R. Pogue (1930 - 2014), astronauta
* John Fullbright (n. 1988), cantant americà

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Okemah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Okemah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Loma de Ucieza

Loma de Ucieza és un municipi de la província de Palència a la comunitat autònoma de Castella i Lleó (Espanya).

## Pedanies

* Bahillo
* Gozón de Ucieza
* Itero Seco
* Villota del Duque

## Demografia

| 1991 | 1996 | 2001 | 2004 |
| 380 | 364 | 308 | 298 |
# Neoperla sabah

Neoperla sabah és una espècie d'insecte plecòpter pertanyent a la família dels pèrlids.

## Descripció

* Els adults presenten un color general marró groguenc, el cap principalment clar, el segment del fèmur clar, el de la tíbia més fosc i les membranes alars de color ambre clar amb la nervadura marró.
* Les ales anteriors de la femella fan 10,5 mm de llargària.
* Els ous són similars als de Neoperla rougemonti però tenen estries en espiral en comptes de rectes.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Borneo (incloent-hi Brunei i, també, Sabah, la part administrada per Malàisia).

## Referències

* ↑ Stark B.P. & A.L. Sheldon, 2009. Records of Neoperlini (Plecoptera: Perlidae) from Brunei Darussalam and Sarawak, with descriptions of new Phanoperla Banks and Neoperla Needham species. Illiesia, 5(2):11‐19. «PDF».
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Nuclear Blast

Nuclear Blast és un segell discogràfic independent i distribuïdor per correu amb seu a Alemanya, Estats Units i Brasil. Fou fundat el 1987 per Markus Staiger a Alemanya. Inicialment distribuint música hardcore punk, va començar a publicar àlbums de formacions de death metal, grindcore, black metal i power metal, així com àlbums de tribut. Nuclear Blast és àmpliament respectat per ser el major segell en l'escena del death metal melòdic, juntament amb Century Media. L'oficina central és a Donzdorf, Göppingen. Nuclear Blast America distribueix els seus enregistraments a través de Century Media com a part d'una col·laboració estratègica entre els dos segells independents dedicats a la música Metal.

## Música

Inicialment, Nuclear Blast es va concentrar en enregistraments de hardcore, amb formacions com Agnostic Front o Attitude. Cap a 1990 es va desplaçar cap al metal, i actualment compta amb dotzenes de grups i artistes, tals com Dimmu Borgir, Therion, Blind Guardian o Hipocrisy. També ha llançat una sèrie d'àlbums recopilatoris dits "Death Is Just the Beginning". La banda sonora de la pel·lícula "Alone in the Dark" (2005) va comptar amb música del segell Nuclear Blast.

## Història

La discogràfica va ser fundada el 1987 després d'un viatge del seu creador Markus Staiger per Estats Units. Originalment va ser cridada senzillament "Blast", ja que aquest era el nom de la seva formació favorita, encara que poc després va passar a denominar-se Nuclear Blast. El primer llançament del segell va ser una recopilació en vinil dita Senseless Death, que reunia formacions nord-americanes de hardcore com Attitude, Sacred Denial, Impulsive Manslaughter i altres. La primera edició de mil còpies, es va esgotar en un any.
Nuclear Blast va començar a signar amb formacions de grindocre quan Staiger va descobrir al grup Righteous Pigs, de Las Vegas. A aquest descobriment van seguir llançaments d'Atrocity, Master i Incubus. Aquest gir cap al grindocore va aconseguir per a la discogràfica l'atenció mundial.
A principis dels noranta, el Black Metall es va fer popular en l'escena underground europea, i Nuclear Blast va signar amb moltes formacions, algunes de les quals, com Dimmu Borgir i Dissection continuen encara amb la discogràfica.
A la fi dels noranta, Nuclear Blast es va expandir cap al power metal, promocionant formacions com Hammerfall o Helloween. Cap a l'any 2000, el segell va començar a treballar amb formacions finlandeses com Sonata Arctica o Stratovarius i els alemanys Blind Guardian expandint el seu estil a diferents estils de metall.

## Vegeu també

* Samael

## Enllaços externs

* Nuclear Blast - Lloc web oficial
# Oberwampach

Oberwampach (en luxemburguès: Uewerwampech; alemany: Oberwampach) és una vila de la comuna de Wincrange, situada al districte de Diekirch del cantó de Clervaux. Està a uns 49 km de distància de la ciutat de Luxemburg.

## Història

Oberwampach va ser una comunitat fins a l'1 de gener de 1978 quan es va fusionar amb altres pobles per formar part de la nova de Wincrange.

## Referències

* ↑ «Oberwampach». [Consulta: 24 setembre 2015].
* ↑ «Mémorial n° 70 du 1er décembre 1977». Arxivat de l'original el 2012-04-15. [Consulta: 24 setembre 2015].
# Lotari

Lotari és el nom dels següents personatges:
* Lotari I (795 - 855), rei d'Itàlia, emperador d'Occident, fill de Lluís el Pietós
* Lotari II de Lotaríngia (835 - 869), rei de Lotaríngia, fill de Lotari I
* Lotari II d'Itàlia o Lotari d'Arle (926 o 928 - 950), rei d'Itàlia, fill d'Hug d'Arles
* Lotari I de França (941 - 986), rei carolingi
* Lotari II del Sacre Imperi Romanogermànic (o Lotari III) (1075 - 1137), emperador del Sacre Imperi Romanogermànic
# Làpida alcista

Una Làpida alcista (en anglès: Bullish Gravestone Doji; en japonès: tohba) és un patró d'espelmes japoneses format per dues espelmes que indica un possible final i canvi de tendència baixista; rep aquesta denominació perquè l'espelma tindira una forma "similar" a la d'una làpida i representa les morts -en sentit figurat- dels baixistes mentre defensaven el seu territori. Té les mateixes implicacions que l'Martell invertit.

## Criteri de reconeixement

* La tendència prèvia és baixista
* Es forma una 1a espelma negra amb tancament proper al low
* Al dia es forma una 2a espelma que té una molt llarga ombra superior, que és la part rellevant
* Aquesta 2a espelma no té (o és mínima) ombra inferior i els preus acaben tancant iguals (o pràcticament) als d'obertura.

## Explicació

La làpida té implicacions alcistes perquè després d'una tendència baixista el mercat no ha pogut continuar la seva tendència, sinó que arribats a un punt de suport la força dels baixistes es veu àmpliament superada pels alcistes que porten el preu amunt. Malgrat tot els bears aconsegueixen que la jornada tanqui prop del preu d'obertura, però les seves posicions han quedat en dubte. La làpida baixista vindria a representar tots aquells especuladors que estant curts han mort intentant defensar el seu territori.

## Factors importants

La làpida alcista té una significació baixista més forta que el Martell invertit. Quan més llarg sigui l'ombra superior més evidència de la força dels bulls. Es recomana esperar a la confirmació l'endemà en forma gap alcista, o sinó en forma d'espelma blanca amb tancament superior, per a determinar la força dels bulls. Si no n'hi ha, visualitza on hi ha un suport i on es dispara la pressió compradora.

## Bibliografia

* «Bullish Gravestone Doji». Candlesticker. [Consulta: 9 maig 2011].
# Làpida de Fermín Canella Secades

L'escultura urbana coneguda pel nom Lápida a Fermín Canella, ubicada al carrer Fruela nº9, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de pedra, és obra de Víctor Hevia Granda, i està datada 1926.
Fermín Canella va ser Cronista Oficial d'Oviedo, a més de rector de la Universitat d'Oviedo, sent nomenat Fill Predilecte de la ciutat. L'escultura és realment una placa esculpida en la seva memòria, que va ser col·locada a la casa on residia l'eminent asturianista i acadèmic. La placa, feta en pedra presenta esculpit el relleu del perfil d'aquest insigne asturià, i el flanqueja per la Creu de la Victòria i l'escut de les Universitat. A més la placa presenta en els laterals externs unes columnes que recorden els del palau de Ramir I.

## Referències

* 1 2 3 http://www.vivirasturias.com/quehacer/Oviedo/Qu%C3%A9+hacer%7CPatrimonio+civil%7CEsculturas/es Arxivat 2014-08-11 a Wayback Machine.
* 1 2 http://www.esculturaurbana.com/paginas/oviedo.htm Arxivat 2014-07-17 a Wayback Machine.
* ↑ CLAVEROL, MANUEL GUTIÉRREZ; ARIAS, ALBERTO CARLOS POLLEDO. Guía total turística y monumental de Oviedo. 6 itinerarios para disfrutar de una ciudad de cuento (en castellà). Ediciones Nobel, 2016. ISBN 9788484597384.
* ↑ http://el.tesorodeoviedo.es/index.php?title=L%C3%A1pida_a_Ferm%C3%ADn_Canella
# Luci Horaci Pulvil

Luci Horaci Pulvil (llatí: Lucius Horatius Pulvillus) va ser un tribú amb potestat consular l'any 386 aC. Formava part de la gens Horàcia, i era de la família dels Horaci Pulvil.

## Referències

* ↑ Titus Livi. Ab Urbe Condita VI,6
# Trullars (Calders)

Trullàs és una masia del terme de Calders, al Moianès situada a 595,8 metres d'altitud. Pertany a la parròquia de Sant Vicenç de Calders. Està situada a llevant i a prop del poble de Calders, en el seu sector nord-est. És a llevant del Bosc del Serra, en el lloc denominat la Soleia i al nord de la Querosa. S'hi accedeix des de l'extrem nord-est del nucli urbà de Calders, al capdamunt del carrer de Moià, per una pista en bon estat que en 700 metres mena a Trullàs.
# Nathanael West

Nathanael West (nom de naixement: Nathan Weinstein; Nova York (Nova York), 17 d'octubre de 1903 - El Centro, Califòrnia, 22 de desembre de 1940), va ser un novel·lista i guionista estatunidenc pertanyent a la Generació perduda. Autor de només quatre novel·les, va morir d'accident de trànsit als 37 anys.

## Vida

Nathan Weinstein va néixer al si d'una família de jueus emigrats a Nova York procedents de la que avui és la capital de Lituània, Kaunas. Va aconseguir accedir a la Universitat de Brown després de fer-se passar pel seu cosí, que es deia igual. Un cop graduat, va viatjar a París, on va decidir canviar-se el nom pel qual és conegut, Nathanael West. L'estada a París va durar només tres mesos, ja que va haver de tornar a Nova York per treballar al negoci familiar dedicat a la construcció. També va trobar feina com a recepcionista de nit d'un hotel de Manhattan (Hotel Kenrome Hall), experiència que, a banda de servir-li de font d'anècdotes que acabarien reflectides a les seves novel·les, li va permetre temps lliure per dedicar-se a l'escriptura.
Cap de les seves novel·les va gaudir d'èxit comercial en vida, per la qual cosa va intentar guanyar diners com a guionista de Hollywood. El 22 de desembre de 1940, l'endemà de la mort de Francis Scott Fitzgerald, amic seu, West i la seva dona Eileen McKeeney tornaven d'un viatge en cotxe a Mèxic quan va saltar-se un senyal d'estop d'una cruïlla de El Centro, causant la mort de tots dos.

## Obra
### Novel·les

* 1931 The Dream Life of Balso Snell - en català: La vida somni de Balso Snell (traduït per Ruy D'Aleixo)
* 1933 Miss Lonelyhearts
* 1934 A Cool Million - en català: Un milió pelat (traduït per Ramon Folch i Camarasa)
* 1939 The Day of the Locust

### Obres de teatre

* 1934 Even Stephen (amb S. J. Perelman)
* 1938 Good Hunting (amb Joseph Schrank)

### Narracions

* Western Union Boy
* The Imposter

## Referències

* ↑ Chilton, Martin. «Nathanael West: 'funny, but desperately sad'». The Telegraph. [Consulta: 10 març 2019].
# Cam Newton

Cameron Jerrell "Cam" Newton (Atlanta, 11 de maig de 1989) és un jugador professional de futbol americà estatunidenc que juga en la posició de quarterback i actualment es troba jugant als Carolina Panthers de la National Football League (NFL).

## Biografia

Newton va anar a la Westlake High School a Atlanta, Geòrgia, on va jugar al futbol americà amb els Westlake Lions. Amb 16 anys, ja havia aconseguit 2.500 iardes per passada i 23 touchdowns, guanyant 628 iardes en carrera per a nou touchdowns.
Després del seu pas per l'institut, va rebre ofertes de Florida, Geòrgia, Maryland, Mississippi (Ole Miss), Mississippi (Bulldogs), Oklahoma i Virginia Tech. Finalment, Newton es va decantar per Florida, encara que després de dues temporades amb els Gators, a causa de diferents problemes d'actitud va ser transferit a una universitat a Texas abans de tornar a ser transferit a Auburn.

## Carrera

Newton va ser seleccionat pels Carolina Panthers en la primera ronda (lloc 1) del draft de 2011. El 29 de juliol de 2011, Newton va signar un contracte de quatre anys amb els Panthers, per un valor de 22 milions de dòlars. Newton volia el número 2 (que tenia Jimmy Clausen), ja que va ser el número que va fer servir en el seu pas per Auburn, però finalment es va quedar amb l'1 que els Panthers li havien assignat del draft.

## Cultura popular

Newton és reconegut per fer el dab cada vegada que anota un touchdown, i s'ha convertit en la seva signatura particular.

## Referències

* ↑ «Rivals.com». [Consulta: 2 setembre 2019].
* ↑ Schefter, Adam. «Cam Newton agrees to contract». ESPN, 29-07-2011.
* ↑ Person, Joseph. «Cam Newton wearing jersey No. 1 - for now», 26-07-2011. Arxivat de l'original el 2013-01-12. [Consulta: 2 setembre 2019].
* ↑ «Cam Newton will wear No. 1 in Carolina». al.com.
* ↑ «2015 Week 10 Schedule». NFL.com.
* ↑ «Titans linebacker takes offense to Cam Newton's dancing, Newton keeps dancing in his face». USA Today, 15-11-2015.
# Torysa

Torysa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1265.
# Villemomble

Villemomble és un municipi francès, situat al departament de Sena Saint-Denis i a la regió de l'Illa de França. L'any 1999 tenia 27.230 habitants.
Forma part del cantó de Villemomble i del districte de Le Raincy. I des del 2016, de la divisió Grand Paris - Grand Est de la Metròpoli del Gran París.

## Fills il·lustres

* Jean Rivier (1896-1987), compositor i violoncel·lista
* Sylvain Kassap, (1956-), saxofonista.